Nafarroako Parlamentuko Mahaiak, 2019ko martxoaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, eremu ez euskaldunean Haur eta Lehen Hezkuntzako lehen zikloko lehen mailan A eredua ezarriko duten ikastetxeei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko martxoaren 11n

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hauek aurkezten ditu, Hezkuntzako Departamentuak idatziz erantzun ditzan:

– Eremu ez euskalduneko zer ikastetxetan ezarriko da lehen aldiz A hizkuntza-eredua Haur eta Lehen Hezkuntzako lehen zikloko lehenengo mailan? Zenbat ikaslerekin? Zer arauditan oinarrituta?

– Eremu ez euskalduneko zer ikastetxek dute A eredua? Zenbat ikasle dago gela bakoitzeko?

Corellan, 2019ko martxoaren 7an

Foru parlamentaria: Alberto Catalán Higueras